CELEX: 32016R0568
Language: el
Date: 2016-01-29 00:00:00
Title: Κατ' εξουσιοδότηση κανονισμός (ΕΕ) 2016/568 της Επιτροπής, της 29ης Ιανουαρίου 2016, για τη συμπλήρωση του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, όσον αφορά τις προϋποθέσεις και τις διαδικασίες που ισχύουν για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας, σύμφωνα με τις οποίες καθορίζεται αν τα μη ανακτήσιμα ποσά επιστρέφονται από τα κράτη μέλη

13.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 97/1
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2016/568 ΤΗΣ ΕΠΙΤΡΟΠΉΣ
   της 29ης Ιανουαρίου 2016
   για τη συμπλήρωση του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, όσον αφορά τις προϋποθέσεις και τις διαδικασίες που ισχύουν για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας, σύμφωνα με τις οποίες καθορίζεται αν τα μη ανακτήσιμα ποσά επιστρέφονται από τα κράτη μέλη
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (1), και ιδίως το άρθρο 122 παράγραφος 2 πέμπτο εδάφιο,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 122 παράγραφος 2 τέταρτο εδάφιο του κανονισμού (ΕΕ) αριθ. 1303/2013, όταν δεν είναι εφικτή η ανάκτηση αχρεωστήτως καταβληθέντων ποσών σε έναν δικαιούχο εξαιτίας παράλειψης ή αμέλειας από πλευράς ενός κράτους μέλους, το εν λόγω κράτος μέλος είναι υπεύθυνο για την επιστροφή του σχετικού ποσού στον προϋπολογισμό της Ένωσης.
            
         
               (2)
            
            
               Το έγγραφο σχετικά με τα μη ανακτήσιμα ποσά που υποβάλλεται από την αρχή πιστοποίησης στην Επιτροπή, στο πλαίσιο των ετήσιων λογαριασμών σύμφωνα με το άρθρο 137 παράγραφος 1 στοιχείο β) και το άρθρο 138 στοιχείο α) του κανονισμού (ΕΕ) αριθ. 1303/2013, κάθε έτος από το 2016 έως και το 2025 περιλαμβάνει τα μη ανακτήσιμα ποσά για κάθε προτεραιότητα. Το εν λόγω έγγραφο θα πρέπει να περιλαμβάνει επίσης σαφείς πληροφορίες για τα ποσά που, σύμφωνα με το κράτος μέλος, δεν θα πρέπει να επιστραφούν στον προϋπολογισμό της Ένωσης, κυρίως αποδεικνύοντας τα διοικητικά και τα νομικά μέτρα που έλαβε το κράτος μέλος για την αποτελεσματική ανάκτηση των μη ανακτήσιμων ποσών. Ωστόσο, επειδή το εν λόγω έγγραφο αναφέρεται σε ποσά που περιλαμβάνονταν προηγουμένως σε πιστοποιημένους λογαριασμούς που υποβλήθηκαν στην Επιτροπή, πρέπει να υποβληθεί για πρώτη φορά το 2017.
            
         
               (3)
            
            
               Σύμφωνα με το άρθρο 126 στοιχείο β) και με το άρθρο 137 παράγραφος 1 του κανονισμού (ΕΕ) αριθ. 1303/2013, οι μειώσεις που γίνονται πριν από την υποβολή πιστοποιημένων ποσών δεν μπορούν να θεωρηθούν ως ανακτήσεις αν σχετίζονται με τις δαπάνες που περιλαμβάνονται στην τελική αίτηση ενδιάμεσης πληρωμής για μια συγκεκριμένη λογιστική χρήση για την οποία καταρτίζονται οι λογαριασμοί. Θα πρέπει να διευκρινιστεί ότι οι πληροφορίες σχετικά με τα μη ανακτήσιμα ποσά που υποβάλλονται δυνάμει του παρόντος κατ' εξουσιοδότηση κανονισμού θα πρέπει να αφορούν μόνο τα ποσά που έχουν ήδη συμπεριληφθεί σε πιστοποιημένους λογαριασμούς που είχαν υποβληθεί προηγουμένως στην Επιτροπή.
            
         
               (4)
            
            
               Για να μπορέσει η Επιτροπή να αποφασίσει κατά πόσον τα μη ανακτήσιμα ποσά θα πρέπει να επιστραφούν στον ενωσιακό προϋπολογισμό, το κράτος μέλος θα πρέπει να υποβάλει τις απαιτούμενες πληροφορίες, για κάθε πράξη και κάθε δικαιούχο, πριν από τη λήξη της προθεσμίας που προβλέπεται για την υποβολή των λογαριασμών στο άρθρο 59 παράγραφος 5 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (2). Σύμφωνα με την εν λόγω διάταξη, θα πρέπει να είναι δυνατόν να παραταθεί επίσης η προθεσμία για το έγγραφο σχετικά με τα μη ανακτήσιμα ποσά.
            
         
               (5)
            
            
               Είναι αναγκαίο να θεσπιστούν κριτήρια που θα επιτρέψουν στην Επιτροπή να αξιολογήσει κατά πόσον υπάρχει παράλειψη ή αμέλεια από την πλευρά του κράτους μέλους κατά την ανάκτηση κατά τα διοικητικά και νομικά μέτρα. Η ύπαρξη ενός ή περισσότερων από αυτά τα κριτήρια δεν θα έπρεπε να σημαίνει αυτόματα ότι υπάρχει παράλειψη ή αμέλεια από την πλευρά του κράτους μέλους.
            
         
               (6)
            
            
               Για λόγους ασφάλειας δικαίου, η Επιτροπή θα πρέπει να ολοκληρώνει την αξιολόγηση εντός συγκεκριμένης προθεσμίας και τα κράτη μέλη θα πρέπει να απαντήσουν στην εκτίμηση της Επιτροπής εντός μια άλλης συγκεκριμένης προθεσμίας. Για τους ίδιους λόγους, η Επιτροπή θα πρέπει να είναι σε θέση να ολοκληρώσει την αξιολόγησή της, ακόμη και σε περίπτωση που το κράτος μέλος δεν δώσει επιπλέον πληροφορίες. Ωστόσο, στις περιπτώσεις που προηγούνται πτώχευσης ή στις περιπτώσεις υπόνοιας απάτης, όπως αναφέρεται στο άρθρο 122 παράγραφος 2 τρίτο εδάφιο του κανονισμού (ΕΕ) αριθ. 1303/2013, δεν θα πρέπει να εφαρμόζονται οι προθεσμίες.
            
         
               (7)
            
            
               Σύμφωνα με το άρθρο 122 παράγραφος 2 τέταρτο εδάφιο δεύτερη περίοδος του κανονισμού (ΕΕ) αριθ. 1303/2013, τα κράτη μέλη μπορούν να αποφασίσουν να μην ανακτήσουν από έναν δικαιούχο ένα αχρεωστήτως καταβληθέν ποσό σε επίπεδο πράξης κατά τη σχετική λογιστική χρήση, εάν το προς ανάκτηση από τον δικαιούχο ποσό, χωρίς τους τόκους, δεν υπερβαίνει τα 250 ευρώ συνεισφοράς από τα Ταμεία. Στην περίπτωση αυτή, το ποσό δεν χρειάζεται να επιστραφεί στον προϋπολογισμό της Ένωσης. Καμία πληροφορία δεν θα ζητηθεί για τα εν λόγω ασήμαντα ποσά.
            
         
               (8)
            
            
               Όσον αφορά τα προγράμματα στο πλαίσιο του στόχου της ευρωπαϊκής εδαφικής συνεργασίας που καλύπτονται από τον κανονισμό (ΕΕ) αριθ. 1299/2013 του Ευρωπαϊκού Κοινοβουλίου και του Συμβουλίου (3), ο κανονισμός αυτός δεν προβλέπει διαφορετικό σύστημα ως προς τα ποσά που αναφέρονται στο άρθρο 122 παράγραφος 2 τέταρτο εδάφιο δεύτερη περίοδος του κανονισμού (ΕΕ) αριθ. 1303/2013. Συνεπώς, τα οικεία κράτη μέλη και οι τρίτες χώρες που συμμετέχουν σε ένα πρόγραμμα ευρωπαϊκής εδαφικής συνεργασίας πρέπει να αποφασίσουν ότι ούτε ο κύριος δικαιούχος ούτε η διαχειριστική αρχή του προγράμματος είναι υποχρεωμένοι να ανακτούν αχρεωστήτως καταβληθέν ποσό που δεν υπερβαίνει τα 250 ευρώ, μη συμπεριλαμβανομένων των τόκων συνεισφοράς των Ταμείων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Υποβολή πληροφοριών για μη ανακτήσιμα ποσά
   1.   Εάν ένα κράτος μέλος εκτιμά ότι ένα ποσό που έχει καταβληθεί αχρεωστήτως σε δικαιούχο, το οποίο περιλαμβανόταν προηγουμένως σε πιστοποιημένους λογαριασμούς που υποβλήθηκαν στην Επιτροπή, είναι μη ανακτήσιμο και το κράτος μέλος κατέληξε στο συμπέρασμα ότι το ποσό αυτό δεν θα πρέπει να επιστραφεί στον ενωσιακό προϋπολογισμό, η αρχή πιστοποίησης υποβάλλει αίτημα στην Επιτροπή για να επιβεβαιώσει το συμπέρασμα αυτό.
   2.   Η αρχή πιστοποίησης υπέβαλε το αίτημα που αναφέρεται στην παράγραφο 1, στο επίπεδο κάθε πράξης, στο έντυπο που παρατίθεται στο παράρτημα του παρόντος κανονισμού μέσω του ηλεκτρονικού συστήματος ανταλλαγής δεδομένων που προβλέπεται στο άρθρο 74 παράγραφος 4 του κανονισμού (ΕΕ) αριθ. 1303/2013.
   3.   Το κράτος μέλος υποβάλλει αίτημα σύμφωνα με τις παραγράφους 1 και 2 για κάθε έτος από το 2017 έως και το 2025, έως τις 15 Φεβρουαρίου, όσον αφορά την προηγούμενη λογιστική χρήση. Η Επιτροπή μπορεί, σε εξαιρετικές περιπτώσεις, να παρατείνει την προθεσμία έως την 1η Μαρτίου, μετά από αίτημα του ενδιαφερόμενου κράτους μέλους.
   Άρθρο 2
   Προϋποθέσεις για τον προσδιορισμό της παράλειψης ή της αμέλειας εκ μέρους των κρατών μελών
   Τα ακόλουθα κριτήρια αποτελούν ενδείξεις παράλειψης ή αμέλειας εκ μέρους των κρατών μελών:
   
               α)
            
            
               το κράτος μέλος δεν υπέβαλε καμία περιγραφή των διοικητικών και νομικών μέτρων, με ημερομηνίες, τα οποία έλαβε για την ανάκτηση του σχετικού ποσού [ή τη μείωση ή την ακύρωση του επιπέδου στήριξης ή την ανάκληση του εγγράφου σύμφωνα με το άρθρο 125 παράγραφος 3 στοιχείο γ) του κανονισμού (ΕΕ) αριθ. 1303/2013, όταν για μια τέτοια ανάκληση ισχύει χωριστή διαδικασία]·
            
         
               β)
            
            
               το κράτος μέλος δεν υπέβαλε κανένα αντίγραφο της πρώτης ούτε επόμενης εντολής είσπραξης [ούτε αντίγραφο της επιστολής για τη μείωση ή την ακύρωση του επιπέδου στήριξης ή για την ανάκληση του εγγράφου σύμφωνα με το άρθρο 125 παράγραφος 3 στοιχείο γ) του κανονισμού (ΕΕ) αριθ. 1303/2013, όταν για μια τέτοια ανάκληση ισχύει χωριστή διαδικασία]·
            
         
               γ)
            
            
               το κράτος μέλος δεν ανέφερε την ημερομηνία της τελευταίας καταβολής της δημόσιας συνεισφοράς στον δικαιούχο της συγκεκριμένης πράξης, καθώς και αντίγραφο της απόδειξης πληρωμής.
            
         
               δ)
            
            
               το κράτος μέλος, μετά τον εντοπισμό της παρατυπίας, κατέβαλε αχρεωστήτως ένα ή περισσότερα ποσά στον δικαιούχο σε σχέση με το τμήμα της πράξης που επηρεάστηκε από την παρατυπία·
            
         
               ε)
            
            
               το κράτος μέλος δεν απέστειλε την επιστολή για τη μείωση του επιπέδου στήριξης ή για την ανάκληση του εγγράφου σύμφωνα με το άρθρο 125 παράγραφος 3 στοιχείο γ) του κανονισμού (ΕΕ) αριθ. 1303/2013, στην περίπτωση που για την ανάκληση αυτή ισχύει χωριστή διαδικασία, ούτε έλαβε ισοδύναμη απόφαση εντός 12 μηνών από τον εντοπισμό της παρατυπίας·
            
         
               στ)
            
            
               το κράτος μέλος δεν κίνησε τη διαδικασία ανάκτησης εντός 12 μηνών από την ημερομηνία οριστικής μείωσης ή ακύρωσης της ενίσχυσης (είτε ύστερα από διοικητική ή δικαστική διαδικασία είτε με συμφωνία του δικαιούχου)·
            
         
               ζ)
            
            
               το κράτος μέλος δεν εξάντλησε όλες τις διαθέσιμες δυνατότητες ανάκτησης μέσω του εθνικού θεσμικού και νομικού πλαισίου·
            
         
               η)
            
            
               το κράτος μέλος δεν υπέβαλε, στις αντίστοιχες περιπτώσεις, τα έγγραφα σχετικά με τις διαδικασίες αφερεγγυότητας και πτώχευσης·
            
         
               θ)
            
            
               το κράτος μέλος δεν απάντησε στο αίτημα της Επιτροπής για συμπληρωματικές πληροφορίες σύμφωνα με το άρθρο 3.
            
         Άρθρο 3
   Διαδικασία με σκοπό να καθοριστεί αν ένα μη ανακτήσιμο ποσό επιστρέφεται από τα κράτη μέλη
   1.   Με βάση τις πληροφορίες που υπέβαλε το κράτος μέλος σύμφωνα με το άρθρο 1 του παρόντος κανονισμού, η Επιτροπή αξιολογεί κάθε περίπτωση προκειμένου να εξαχθεί συμπέρασμα για το κατά πόσον η μη ανάκτηση ενός ποσού οφείλεται σε παράλειψη ή αμέλεια από την πλευρά του κράτους μέλους, λαμβάνοντας δεόντως υπόψη τις ειδικές συνθήκες και το θεσμικό και νομικό πλαίσιο του κράτους μέλους. Όταν πληρούνται ένα ή περισσότερα από τα κριτήρια που αναφέρονται στο άρθρο 2, η Επιτροπή μπορεί ακόμη να καταλήξει στο συμπέρασμα ότι δεν υπάρχει παράλειψη ή αμέλεια από την πλευρά του κράτους μέλους.
   2.   Έως τις 31 Μαΐου του έτους κατά το οποίο υποβάλλονται οι λογαριασμοί, η Επιτροπή μπορεί:
   
               α)
            
            
               να ζητήσει από το κράτος μέλος να υποβάλει γραπτώς περαιτέρω πληροφορίες σχετικά με τα διοικητικά και νομικά μέτρα για την ανάκτηση των αχρεωστήτως καταβληθέντων ποσών συνεισφοράς της Ένωσης σε δικαιούχους· ή
            
         
               β)
            
            
               να ζητήσει γραπτώς από το κράτος μέλος να συνεχίσει τη διαδικασία ανάκτησης.
            
         Εάν η Επιτροπή επέλεξε τη δυνατότητα που αναφέρεται στο στοιχείο α) του πρώτου εδαφίου, εφαρμόζονται οι παράγραφοι 5 έως 8.
   3.   Εάν η Επιτροπή δεν ενεργήσει σύμφωνα με και εντός της προθεσμίας που ορίζεται στην παράγραφο 2, η ενωσιακή συνεισφορά δεν επιστρέφεται από το κράτος μέλος.
   4.   Η προθεσμία που ορίζεται στην παράγραφο 2 στοιχεία α) και β) δεν εφαρμόζεται στις εν λόγω παρατυπίες που προηγούνται πτώχευσης ή σε περιπτώσεις που υπάρχουν υπόνοιες για απάτη.
   5.   Το κράτος μέλος απαντά εντός τριών μηνών στο αίτημα της Επιτροπής για παροχή πληροφοριών που έχει αποσταλεί σύμφωνα με την παράγραφο 2.
   6.   Εάν το κράτος μέλος δεν υποβάλει περαιτέρω πληροφορίες που ζητούνται σύμφωνα με την παράγραφο 2, η Επιτροπή συνεχίζει την αξιολόγησή της με βάση τις διαθέσιμες πληροφορίες.
   7.   Εντός τριών μηνών από την παραλαβή της απάντησης του κράτους μέλους ή, ελλείψει απάντησης εντός της προθεσμίας, η Επιτροπή ενημερώνει το κράτος μέλος σε περίπτωση που κρίνει ότι η ενωσιακή συνεισφορά θα πρέπει να επιστραφεί από το κράτος μέλος· η Επιτροπή αναφέρει τους λόγους για τους οποίους κατέληξε σε αυτό το συμπέρασμα και ζητά από το κράτος μέλος να υποβάλει τις παρατηρήσεις του εντός δύο μηνών. Εάν η Επιτροπή δεν ενεργήσει σύμφωνα με και εντός της προθεσμίας που ορίζεται στην προηγούμενη περίοδο, η ενωσιακή συνεισφορά δεν επιστρέφεται από το κράτος μέλος.
   8.   Εντός έξι μηνών από τη λήξη της προθεσμίας για την υποβολή παρατηρήσεων εκ μέρους του κράτους μέλους σύμφωνα με την παράγραφο 7, η Επιτροπή ολοκληρώνει την αξιολόγησή της με βάση τις διαθέσιμες πληροφορίες και, σε περίπτωση που η Επιτροπή εμμένει στο συμπέρασμά της ότι η ενωσιακή συνεισφορά επιστρέφεται από το κράτος μέλος, εκδίδεται απόφαση. Εάν η Επιτροπή δεν ενεργήσει σύμφωνα με και εντός της προθεσμίας που ορίζεται στην προηγούμενη φράση, η ενωσιακή συνεισφορά δεν επιστρέφεται από το κράτος μέλος.
   Για τον υπολογισμό της ενωσιακής συνεισφοράς που πρέπει να επιστραφεί από το κράτος μέλος, εφαρμόζεται το ποσοστό συγχρηματοδότησης στο επίπεδο κάθε προτεραιότητας, όπως ορίζεται στο σχέδιο χρηματοδότησης που ισχύει κατά τον χρόνο υποβολής της αίτησης.
   Άρθρο 4
   Παροχή πληροφοριών για τα μη ανακτηθέντα ποσά που δεν υπερβαίνουν τα 250 ευρώ συνεισφοράς από τα Ταμεία
   Στην περίπτωση που ένα κράτος μέλος αποφασίσει να μην ανακτήσει από τον δικαιούχο ένα αχρεωστήτως καταβληθέν ποσό, στο επίπεδο πράξης, κατά την αντίστοιχη λογιστική χρήση, το οποίο δεν υπερβαίνει τα 250 ευρώ, μη συμπεριλαμβανομένων των τόκων, για συνεισφορά από τα Ταμεία, δεν απαιτείται η παροχή πληροφοριών προς την Επιτροπή στο πλαίσιο του παρόντος κανονισμού.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιανουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 320.
   
      (2)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).
   
      (3)  Κανονισμός (ΕΕ) αριθ. 1299/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού ειδικών διατάξεων για την υποστήριξη του στόχου της Ευρωπαϊκής εδαφικής συνεργασίας από το Ευρωπαϊκό Ταμείο Περιφερειακής Ανάπτυξης (ΕΕ L 347 της 20.12.2013, σ. 259).
   
      ΠΑΡΑΡΤΗΜΑ
      
         Υποβολή πληροφοριών για μη ανακτήσιμα ποσά
      
      
                  α
               
               
                  β
               
               
                  γ
               
               
                  δ
               
               
                  ε
               
               
                  στ
               
               
                  ζ
               
               
                  η
               
               
                  θ
               
               
                  ι
               
               
                  ια
               
               
                  ιβ
               
               
                  ιγ
               
               
                  ιδ
               
               
                  ιε
               
               
                  ιστ
               
               
                  ιζ
               
            
                  Προτεραιότητα (1)
                  
               
               
                  Ονομασία της πράξης και ηλεκτρονικός αριθμός αναγνώρισης
               
               
                  Όνομα/επωνυμία του δικαιούχου
               
               
                  Ημερομηνία και απόδειξη της τελευταίας πληρωμής δημόσιας συνεισφοράς στον δικαιούχο για τη συγκεκριμένη πράξη
               
               
                  Φύση της παρατυπίας (να καθοριστεί από το κράτος μέλος)
               
               
                  Φορέας ο οποίος διαπίστωσε την παρατυπία (να αναφερθεί τι είναι: ΔΑ/ΑΠ/ΕΑ ή άλλη, ή όνομα οργανισμού της ΕΕ)
               
               
                  Ημερομηνία διαπίστωσης της παρατυπίας (2)
                  
               
               
                  Συνολικές δαπάνες που δηλώθηκαν ως μη ανακτήσιμα ποσά
               
               
                  Δημόσιες δαπάνες που αντιστοιχούν στα ποσά που δηλώθηκαν ως μη ανακτήσιμα
               
               
                  Μη ανακτήσιμο ποσό της ενωσιακής συνεισφοράς (3)
                  
               
               
                  Λογιστική(-ές) χρήση(-εις) κατά την οποία (τις οποίες) δηλώθηκε η δαπάνη που αντιστοιχεί στη μη ανακτήσιμη ενωσιακή συνεισφορά
               
               
                  Ημερομηνία κίνησης της διαδικασίας ανάκτησης
               
               
                  Αντίγραφο της πρώτης και κάθε μετέπειτα εντολής είσπραξης (4)
                  
               
               
                  Ημερομηνία δήλωσης της αδυναμίας ανάκτησης
               
               
                  Λόγοι αδυναμίας ανάκτησης (5)
                  
               
               
                  Έγγραφα που αφορούν τις διαδικασίες πτώχευσης, κατά περίπτωση
               
               
                  Να αναφερθεί εάν η ενωσιακή συνεισφορά θα πρέπει να βαρύνει τον προϋπολογισμό της Ευρωπαϊκής Ένωσης (Ν/Ο) (6)
                  
               
            
                  
                     <type="S" maxlength="500" input="S">
                  
               
               
                  
                     type="S" maxlength="250" input="M">
                      (7)
                  
               
               
                  
                     <type="S" maxlength="250" input="M">
                  
               
               
                  
                     <type="D" input="M"> + <ATT
                  
               
               
                  
                     <type="S" maxlength="250" input="M">
                  
               
               
                  
                     <type="S" maxlength="250" input="M">
                  
               
               
                  
                     <type="D" input="M">
                  
               
               
                  
                     <type="Cu" input="M">
                  
               
               
                  
                     <type="Cu" input="M">
                  
               
               
                  
                     <type="Cu" input="M">
                  
               
               
                  
                     <type="D" input="S">
                  
               
               
                  
                     <type="D" input="M">
                  
               
               
                  
                     <ATT>
                  
               
               
                  
                     <type="D" input="M">
                  
               
               
                  
                     <type="S" maxlength="500" input="M">
                  
               
               
                  
                     <ATT>
                  
               
               
                  
                     <type="B" input="M">
                  
               
            
                  Προτ. 1
               
               
                  Πράξη 1
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  Πράξη 2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Υποσύνολο
                  
               
               
                  
                     <type="Cu" input="G">
                  
               
               
                  
                     <type="Cu" input="G">
                  
               
               
                  
                     <type="Cu" input="G">
                  
               
               
                   
               
            
                  Προτ. 2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Υποσύνολο
                  
               
               
                  
                     <type="Cu" input="G">
                  
               
               
                  
                     <type="Cu" input="G">
                  
               
               
                  
                     <type="Cu" input="G">
                  
               
               
                   
               
            
                  Προτ. n
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Υποσύνολο
                  
               
               
                  
                     <type="Cu" input="G">
                  
               
               
                  
                     <type="Cu" input="G">
                  
               
               
                  
                     <type="Cu" input="G">
                  
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  
                     Σύνολο
                  
               
               
                  
                     <type="Cu" input="G">
                  
               
               
                  
                     <type="Cu" input="G">
                  
               
               
                  
                     <type="Cu" input="G">
                  
               
               
                   
               
            
         (1)  Ανάλογα με τις πληροφορίες για την προτεραιότητα στους λογαριασμούς, σύμφωνα με το προσάρτημα 5 του παραρτήματος VII του εκτελεστικού κανονισμού (ΕΕ) αριθ. 1011/2014 της Επιτροπής (ΕΕ L 312 της 31.10.2014, σ. 1).. Η ανακοίνωση γίνεται σε επίπεδο προτεραιοτήτων και ενδεχομένως στο επίπεδο της κατηγορίας της περιφέρειας.
      
         (2)  Η ημερομηνία της πρώτης διοικητικής ή δικαστικής πράξης με την οποία διαπιστώθηκε η παρατυπία.
      
         (3)  Υπολογίζεται σύμφωνα με το ποσοστό συγχρηματοδότησης σε επίπεδο προτεραιότητας, όπως ορίζεται στο σχέδιο χρηματοδότησης που ίσχυε κατά τον χρόνο υποβολής της αίτησης.
      
         (4)  Επιπλέον, ανάλογα με την περίπτωση, αντίγραφο της επιστολής για τη μείωση/κατάργηση του επιπέδου στήριξης και/ή την ανάκληση του εγγράφου σύμφωνα με το άρθρο 125 παράγραφος 3 στοιχείο γ) του κανονισμού (ΕΕ) αριθ. 1303/2013.
      
         (5)  Να αναφερθεί αν ο λόγος της αδυναμίας είσπραξης είναι η πτώχευση του δικαιούχου. Εάν όχι, να αναφερθεί ο λόγος.
      
         (6)  Όταν μια αίτηση υποβάλλεται με σκοπό η ενωσιακή συνεισφορά να βαρύνει τον προϋπολογισμό της Ένωσης, το κράτος μέλος επιβεβαιώνει ότι έχει εξαντλήσει όλες τις δυνατότητες ανάκτησης που είναι διαθέσιμες μέσω του εθνικού και νομικού θεσμικού πλαισίου.
      
         (7)  Υπόμνημα χαρακτηριστικών των πεδίων: τύπος: N = αριθμός, D = ημερομηνία, S = στοιχειοσειρά, Cu = Νόμισμα B = Boolean — είσοδος: M = χειρωνακτικά, S = επιλογή, G = από το σύστημα, «maxlength» = μέγιστος αριθμός χαρακτήρων, συμπεριλαμβανομένων των κενών — ATT: Συνημμένα.